cyanic-selkie/wikianc huggingface dataset:
אלכסנדרה מואן
ביוגרפיה
מואן שיחקה בתפקיד לוסי סקסון בשלושה פרקים בסדרת המדע בדיוני "דוקטור הו". ב-2008 ו-2009 גילמה את אמילי ג'יימס בסדרת הדרמה "מלון בבילון". ב-2015 השתתפה בסדרת המתח "רצח בדם קר", ובסדרת הדרמה "עלילות דיקנס" בתפקיד פרנסס ברברי.
ארכאוסייסמולוגיה
ארכאוסייסמולוגיה הוא ענף בחקר רעידות אדמה היסטוריות וארכאיות, המנסה להגיע לממצאים מדידים אודות רעידות אלה, על בסיס עדויות מאתרים ארכאולוגיים. זהו ענף צעיר מאוד במדע, וכנס מדעי שנערך בשנת 1991 באתונה שביוון, נחשב כאירוע ההתנעה של תחום זה, הגם שמחקרים ארכאוסייסמיים התקיימו גם עשור ויותר לפניו. המחקר בתחום זה עשוי לשפר את ההבנה ויכולת ההערכה של סיכונים סייסמיים אזוריים.
הרעיון המרכזי
רעידות אדמה שהתרחשו בעבר, לרבות בעבר הרחוק, צופנות בחובן ערך רב לצורך הערכת סיכונים מרעידות אדמה באזורים בהם התרחשו. נתונים כמותיים על רעידות אדמה יש רק מתחילת המאה ה-20, עת נכנס לשימוש הסייסמוגרף. מאידך, רעידות אדמה התרחשו מאז ומעולם ובזמני חזרה שונים מאוד בין אזור אחד למשנהו, ואף באותו אזור עצמו, וכן בגדלים ועוצמות שונים. כך שהידע הכמותי שנאסף מצטמצם למאה ועשרים שנים בלבד, מתוך מאות ואף אלפי שנים בהן התמודדה האנושות עם רעידות אדמה. על כן, התפתח במהלך המאה ה-20 תחום מחקר העוסק בשחזור רעידות אדמה היסטוריות מהעידן הטרום-מכשירני באמצעות מתודולוגיה של ניתוח תעודות היסטוריות ראשוניות. המידע שהתקבל ממחקרים אלה היה חלקי, וככל שמדובר היה ברעידות אדמה ארכאיות, כך היו המסקנות שניתן היה להסיק ממחקרן מצומצמות. על כן, במהלך המחצית השנייה של המאה ה-20 התפתחו ניסיונות להשלים את הידע באמצעות חקר אתרים ארכאולוגיים, שידוע, או שנחשדו ככאלה, שנפגעו בזמן רעידת אדמה.
קיימת דעה, שעל הגדרת התחום לציין שמדובר באיתור נתונים על רעידות אדמה שנעלמו מהרקורד ההיסטורי. לפחות אודות 2,500 השנים האחרונות, באזור ארץ ישראל, אין הדבר נכון. זאת עקב העובדה שארץ ישראל בכלל וירושלים בפרט ריכזו את תשומת הלב של שלוש הדתות המונותאיסטיות, במיוחד לאחר מותו של ישו הנוצרי. לא סביר שרעידת אדמה הרסנית שהתרחשה באזור זה, ואשר פגעה בצורה בולטת באתרים אז, נעלמה מהרקורד ההיסטורי.
ראשית המחקר
הבעיה הראשונה והעיקרית שניצבה בפני החוקרים היא, להגדיר מדדים שיסייעו להגיע למסקנה שהרס או פגיעה מסוג מסוים, צריכים להיות מיוחסים לרעידת אדמה. המבקרים את התחום טענו שארכאולוגים ממהרים לייחס הרס לא מוסבר שהם מוצאים באתר ארכאולוגי, לרעידת אדמה. או אז הם פונים לקטלוג רעידות אדמה מהאזור, ובוחרים רעידת אדמה מתקופת האתר, שלדעתם פגעה בו קשות. כך למשל מחקרו מתחילת המאה ה-20 של ארתור אוונס אודות התרבות המינואית בכרתים, אשר הציע רעידת אדמה קטסטרופלית במיוחד שהביאה להכחדתה של תרבות זו. יש הרואים במחקר זה את לידתה של הארכאוסייסמולוגיה, גם אם החוקר והמחבר של סדרת הכרכים שסקרה את מחקרו, לא התכוון אלא לקיים מחקר ארכאולוגי מובהק. ביקורת עקיפה ניתן לראות גם במאמרו של ניקולאס אמברייזיס שטען שרעידת אדמה, גדולה ככל שהייתה, מעולם לא הביאה להכחדתה של תרבות כלשהי.
ככל הידוע, עד המחצית השנייה של המאה ה-20, לא התקיימו מחקרים ספציפיים שמטרתם הייתה כהגדרה לעיל. אמברייזיס קרא לביצוע מחקרים בתחום זה בשנת 1973 בכתב עת ארכאולוגי, במטרה להסב תשומת ליבם של היסטוריונים וארכאולוגים לפוטנציאל הטמון בממצאים מחפירותיהם. אך הראשונים שהתייחסו לניסיונות ספורדיים לייחס רעידות אדמה לאסונות שמוזכרים במקרא, ולהרס בלתי מוסבר באתרים ארכאולוגיים היו יעקב קארץ' ואורי כפרי מהמכון הגיאולוגי לישראל במאמר המוקדש לכך. במאמר זה, הם הציעו לראשונה 15 משתנים שיש לבחון, לפני שמייחסים להרס או נזק באתר ארכאולוגי תוצאה של רעידת אדמה כלשהי. בקונגרס הארכאולוגי התשעה עשר בישראל, הופנתה תשומת ליבם של הארכאולוגים שהשתתפו בכנס למשתנים שמאפיינים הרס באתרים ארכאולוגיים כתוצאה מרעידת אדמה, במטרה שבמידה ונתקלים בכך בעבודתם בשדה, יוכלו לפתח את הכיוון הזה יחד עם חוקרים ממדעי כדור הארץ. ס. סטירוס, מהמכון הגאולוגי והמינרולוגי היווני שבאתונה, גם הוא מראשוני החוקרים בתחום, פיתח בשנת 1996 את מרחב המשתנים שיש לבחון, כדי לזהות האם ממצאים מאתרים ארכאולוגיים יכולים להיות מזוהים עם תוצאות של רעידת אדמה כלשהי.
התפתחות המחקר
המזרח התיכון עשיר בתעודות היסטוריות המתייחסות אליו, ובאתרים ארכאולוגיים שרבים מהם מהווים מושא התעודות הללו. בנוסף, המערכת הטקטונית הידועה בשם הפופולרי "השבר הסורי אפריקאי" (בעולם המדעי מוכר השם ״העתק ים המלח״ או ״בקע ים המלח״, Dead Sea Fault), משתרעת לאורך הירדן והערבה, ועל כן קרובה לרבים מהאתרים הארכאולוגיים באזור. טבעי אם כן, שאזור זה יהווה כר פורה ליישום מחקרים ארכאוסיימיים, ולנטיית ארכאולוגים לייחס נזק והרס בלתי מוסברים, לאחת מרעידות האדמה שהתרחשו לאורך השבר הסורי אפריקאי. כך יוחסו הרס ונזקים שנחשפו לרעידות אדמה שמקורן בשבר הסורי אפריקאי באתרים הארכאולוגיים: קומראן,עיראק אל-אמיר, פטרה, שכם, חשבון, ח'רבת שמע, יריחו ועוד. בעקבות הפעילות הנזכרת לעיל, הופנתה תשומת ליבם של החלוצים והמבקרים בתחום זה בישראל, אל ח'רבת אל-מפג'ר מצפון ליריחו. האתר נחפר בשנות ה-30 וה-40 של המאה ה-20 על ידי הארכאולוג דימיטרי בראמכי. במרכז החפירות עמד ארמון החליף הישאם שחדריו חרגו מגאומטריה מלבנית לגאומטרית מעוין קלה. בארמכי ייחס זאת לרשלנות הבונים, אך מאוחר יותר, הגאולוגים רכס והוקסטר חקרו מעוותים אלה, והגיעו למסקנה שמדובר במעוות שצריך להיות מיוחס לרעש אדמה. רעידת האדמה הרלוונטית לעניין זה, משיקולים של תיארוך הארמון היא הרעידה הגדולה מאד שהתרחשה ב, בשנת 749. בשנת 1981 יצאו קארץ' וכפרי כנגד הגישה שרעידת אדמה גרמה למעוותים ולהרס, תוך הצגת נימוקים. מעבר לביקורת המועילה שלהם, שהביאה לצורך בהתמודדות עם נימוקיהם ולשיפור המיומנויות הפרשניות של הממצאים, הרי שביקורת זו העצימה את תשומת הלב לצורך בדיסציפלינה מסוג זה.
בנוסף, נערכו עוד מחקרים רבים. חלק מכתבי העת המובילים בתחום מדעי כדור הארץ הקדישו גיליונות מיוחדים לריכוז מאמרים בתחום זה. בנוסף, בעקבות ההתפתחויות שתוארו לעיל, לא מתקיימים כבר מקרים שארכאולוגים לבדם מנסים להתמודד עם פרשנויות של הרס ונזק באתרים וייחוסם לרעידת אדמה זו או אחרת, מבלי שישתפו במחקר ובממצאים חוקרים מהתחומים השונים של מדעי כדור הארץ.
ניתוח מידע
ניתוח מידע או ניתוח נתונים הוא תהליך בדיקת צורת היחסים בין נתונים. תהליך זה כולל בדרך כלל איסוף, ניקוי, טיוב, עיבוד ומידול של נתונים מסוגים שונים לצורך גילוי מידע חשוב או גיבוש מסקנה המאפשרת קבלת החלטות. אדם המנתח מידע מכונה לעיתים "אנליטיקאי" ("אנליסט").
ניתוח מידע מתבצע בהיבטים ובגישות מגוונות. בין היתר גישה של כריית מידע מתמקדת במידול ובגילוי מידע למטרות חיזוי. בבינה עסקית, ניתוח המידע נעשה במטרה להפיק מידע משמעותי מבחינה עסקית לארגון. בגישה סטטיסטית ניתן לחלק את הניתוח לסטטיסטיקה תאורית, ניתוח נתונים ראשוני (IDA) ובדיקת השערות. ניתוח מידע מתבצע גם בהיבט צבאי כמו במודיעין צבאי אך גם בעולם האזרחי במסגרת בניית מודל עסקי, טיפול רפואי, תחקיר עיתונאי ועוד.
שלבי ניתוח המידע
ניתן לחלק את התהליך למספר שלבים:
סינון ואפיון המידע
לאחר שנאספו כל הנתונים הרלוונטיים יש לערוך מיפוי וסינון למידע אשר אינו רלוונטי, כך שנשאר עם הנתונים הרלוונטיים.
הסינון יהיה בהתאם לקריטריונים שנקבעו, כגון: מהימנותו של מקור הידע – לדוגמה יועדף מידע שמקורו בספרות מקצועית, אתר אינטרנט בעל מומחיות בתחום, חוות דעת של אדם מומחה, שאלונים שהוכנו על ידי אנשים מקצוע בתחום של הבעיה הנידונה וכו' על פני מידע שמקורו עלום.
עיבוד והסקת מסקנות
עיבוד הנתונים שנותרו למידע איכותי ומקצועי בתחום הרלוונטי אשר ממנו יתאפשר להסיק מסקנות ולהשיב על השאלה שלשמה נערך ניתוח המידע. העיבוד יכול להיות עיבוד סטטיסטי, חיזוי, עיבוד טכנולוגי וכיוצא בזה אשר בסופם יוצג דו"ח מסוים. הדו"ח יופנה למקבלי ההחלטות ואמור לסייע להם לקבל החלטה.
ליטל מיקס
2011–2013: ההתחלה
במהלך שנת 2011, נבחנו ג'סי, לי-אן, ג'ייד ופרי כאמניות סולו בעונה השמינית של תוכנית המציאות הבריטית המוזיקלית "אקס פקטור". הן עברו את השלב הראשון והגיעו למחנה האימונים. בשלב הראשון של המחנה הוחלט להדיח את כולן, אך הוענקה להן ולמתמודדות נוספות הזדמנות להופיע בשלב הבא כשתי להקות: "Faux Pas", שבה היו פרי, ג'סי ועוד שתי מתמודדות; ו-"Orion", שבה היו לי-אן, ג'ייד ומתמודדת נוספת. שתי הלהקות הודחו ולא עברו לשלב בית השופטים.
למרות הפסילה נקראו כעבור זמן ג'סי, לי-אן, ג'ייד ופרי בידי שופטי התוכנית והוזמנו להופיע כלהקה אחת בשלב בית השופטים. בהופעה הראשונה שלהן על הבמה כלהקת "Rythmix", ביצעו את השיר "Super Bass" של ניקי מינאז', הופעתן זכתה לשבחים על ידי השופטים. במהלך התוכנית נדרשו בנות הלהקה לשנות את שמה שכבר שימש באותה עת ארגון צדקה ולכן בחרו בשם "ליטל מיקס". בפרק הגמר של העונה שהתקיים ב-11 בדצמבר הוכרזו חברות הלהקה כמנצחות.
לאחר זכייתן בתוכנית "אקס פקטור", הוציאו בנות הלהקה את "סינגל הניצחון" שלהן, גרסת כיסוי לשירו של דמיאן רייס, "Cannonball". כשנה לאחר זכייתן עבדו על אלבום הבכורה שלהן, DNA. ב-24 ביולי יצא סינגל הבכורה שלהן,"Wings" שזכה להצלחה רבה במצעדי המוזיקה בבריטניה ובארצות הברית (נכון ל-2020 צבר הקליפ כמעט 200 מיליון צפיות בערוץ ה-Vevo של הלהקה). בעקבות ההצלחה הפיצה הלהקה ב-18 באוקטובר את הסינגל השני שלה,"DNA" שהיה לשיר הנושא של האלבום הראשון. גם סינגל זה זכה להצלחה אם כי נמוכה מעט משל קודמו, בקליפ לסינגל הוכרז כי יבוא לו בעתיד שיר המשך, השיר נקרא "Lightning" ומופיע באלבומה השלישי של הלהקה, Get Weird. הלהקה השיקה את האלבום הראשון ב-25 בדצמבר 2012, הוא זכה להצלחה רבה והגיע למקום ה-4 במצעד האלבומים בילבורד 200.
במהלך סיבוב ההופעות, החליטו חברות הלהקה להוציא את הסינגל הרביעי והאחרון שלהן, בשיתוף פעולה עם הראפרית מיסי אליוט. הוא נקרא "" והיה היחיד שיצא לאור רק בבריטניה ולכן למרות שהופיע במשך ארבעה שבועות ברציפות בעשירייה הפותחת של מצעד המוזיקה הבריטי נחל באופן כללי כישלון במצעדים.
2013–2014: Salute ו-!Word Up
באוגוסט 2013, הכריזו חברות הלהקה על כוונתן לעבוד על אלבום חדש בשם Salute, הן הצהירו שאלבום זה נועד להעצמה נשית, ויכלול שירים מחזקים. הן הודיעו על הסינגל הראשון של האלבום בתוכנית הבוקר ("Good Morning Britain") כשהן מבצעות א-קפלה בשידור חי. ב-22 באוקטובר 2013, יצאה גרסת האודיו הרשמית לתחנות הרדיו של הסינגל החדש, שנקראה "Move". ב-25 באוקטובר באותה השנה, יצא הקליפ הרשמי לשיר. הקליפ לשיר זכה להצלחה מסחרית פחותה יחסית לזה של סינגל הבכורה. בעקבותיו ניבאו כמה מן המבקרים שחורות לעתידה של הלהקה.
2015–2016: Get Weird
בנובמבר 2015 יצא האלבום השלישי של הלהקה, Get Weird. מתוך אלבומם השלישי יצאו בשנת 2015 הסינגלים: "Black Magic" ואחריו "Love Me Like You", ובשנת 2016: "Secret Love Song", בשיתוף פעולה עם ג'ייסון דירולו, ואחריו "Hair" בשיתוף פעולה עם שון פול.
Get Weird הגיע למקום ה-13 במצעד האלבומים בילבורד 200.
2016–2017: Glory Days והוצאה מחודשת
בקיץ 2016 עבדו חברות הלהקה על על אלבום האולפן הרביעי שלהן, Glory Days, סינגל הבכורה "Shout Out to My Ex" הופץ ב-16 באוקטובר, והאלבום כולו הגיע לחנויות ב-18 בנובמבר 2016. האלבום הגיע למקום הראשון במצעד האלבומים הבריטים. בפברואר 2017 זיכה הסינגל "Shout Out to My Ex" את הלהקה בתואר הסינגל הבריטי הטוב ביותר בטקס Brits.
חודש לאחר מכן זכתה הלהקה בפרס "הכוכב המוזיקלי הבינלאומי האהוב ביותר" בטקס ה-KCA השנתי של ניקלודיאון. בקיץ 2017 הוציאה הלהקה שני סינגלים: "Power" (ב-26 במאי), ורמיקס משותף של הלהקה עם CNCO לשיר "", שהגיע אל המקום הראשון במצעד באנגליה. באוקטובר 2017 הכריזה הלהקה על מהדורה מחודשת לאלבומה הרביעי שנקראה: Glory Days The Platinum Edition.
הלהקה זכתה בשנה זו בתארים "להקת השנה", "השיר הטוב ביותר" עם השיר "Power", ו"האומן הבריטי או הלהקה הבריטית הטובים ביותר" בטקס The Global Awards 2018.
2018–2019: LM5
ב-22 ביוני 2018 יצא הסינגל, "Only You" בשיתוף פעולה עם צ'יט קודס. ב-12 באוקטובר יצא השיר "Woman Like Me", וב-16 בנובמבר 2018, יצא האלבום החמישי של הלהקה, LM5. באותו יום, מספר שעות לאחר צאת האלבום, הוציאה הלהקה את השיר "Strip", בשיתוף פעולה עם הראפרית Sharaya J.
2020–2022: Conffeti
ב-8 במאי 2020 יצא הסינגל "Break Up Song" לאחר מכן, ב-28 באוגוסט 2020 יצא הסינגל "Holiday" וב-23 באוקטובר 2020 יצא הסינגל "Sweet Melody". ב-6 בנובמבר 2020 יצא אלבום האולפן השישי שלהן, "Confetti".
ב-20 במאי 2021, יצא הסינגל "Heartbreak Anthem" בהשתתפות המפיק המוזיקלי דייוויד גטה וההרכב האלקטרוני גלנטיס. ב-23 ביולי, השתתפו בסינגל "Kiss My (Uh-Oh)" של הזמרת אן-מארי. ב-14 במאי 2022, ליטל מיקס הופיעו בפעם האחרונה יחד בדיוק לפני פירוק הלהקה.
ביקיני קיל
היסטוריה
הלהקה נוסדה באולימפיה, וושינגטון באוקטובר 1990 על ידי קתלין האנה (מילים ושירה), בילי קארן (גיטרה), קתי ווילקוקס (בס) וטובי וייל (תופים). עבודתן המשותפת של האנה, ווילקוקס ווייל התחילה בפאנזין בשם ביקיני קיל, ובעקבותיה החליטו על הקמת הלהקה, אליה הצטרף קארן. בניגוד למקובל בסצנת הפאנק של אותם שנים שנחשבה גברית ואלימה, כאשר הקהל באותן ההופעות נהג להשתתף בריקודי פוגו שגרמו לנשים רבות לחוש לא בטוחות ולא רצויות, הלהקה עודדה אווירה המאפשרת לנשים להרגיש רצויות ובטוחות. הופעות רבות נפתחו בהכרזה של קתלין האנה שקראה לנשים לבוא לקדמת האולם ולגברים לזוז אחורה, ובכך לגרום לנשים להרגיש בטוחות ולמנוע הטרדה.
ב-1991 הלהקה הוציאה קלטת דמו עצמאית בשם "Revolution Girl Style Now!". שנה לאחר מכן הלהקה שחררה את המיני אלבום "Bikini Kill" בהפקת חברת האינדי "Kill Rock Stars". מיני אלבום זה הוא שהחל למשוך אליה קהל מעריצים. אלבום הבכורה של הלהקה, "Pussy Whipped" יצא בספטמבר 1993. הלהקה יצאה אז לסבב הופעות באנגליה, שתועד על ידי לוסי טיין בסרט התיעודי "It Changed My Life: Bikini Kill In The U.K". כשחזרה הלהקה לארצות הברית היא החלה לשתף פעולה עם ג'ואן ג'ט, בעברה ממלהקת The Runaways, שאת המוזיקה שלה תיארה קתלין האנה כדוגמה מוקדמת לסגנון הריוט גירל. ג'ט הפיקה לביקיני קיל את הסינגל "New Radio"/"Rebel Girl".
בשלב זה תנועת הריוט גירל כבר החלה לעורר עניין תקשורתי, וביקיני קיל הוזכרה פעמים רבות כחלוצת התנועה. אז קראה האנה לחרם על התקשורת בקרב אוהדות התנועה, מכיוון שהיא חשה שהתנועה מיוצגת באופן סקסיסטי על ידי התקשורת. ב-1996 הוציאה הלהקה את אלבומה האחרון "Reject All American". שנה לאחר התפרקות הלהקה ב-1997, יצא אלבום אוסף שכלל סינגלים שהוקלטו בין השנים 1993 ל-1995, תחת השם "The Singles".
חב"דפדיה
חב"דפדיה היא אנציקלופדיית אינטרנט המבוססת על תוכנת מדיה-ויקי, העוסקת בעיקר בחסידות חב"ד. האתר מזוהה עם הזרם המשיחיסטי בחב"ד ומתייחס לרבי מלובביץ' כאל אדם חי.
היסטוריה
חב"דפדיה הועלתה לרשת בכ"ד בסיוון ה'תשס"ז; 10 ביולי 2007 בשם אינפופדיה כשהיא מכילה 1,000 ערכים. לאחר כחודשיים שונה שמה לחב"דפדיה. האתר חב"ד אינפו מממן את אחזקת האתר.
נכון לאוגוסט 2023 (אב ה'תשפ"ג) האתר מכיל מעל 10,000 ערכים.
תוכני האתר
האתר מתמקד בערכים על חסידות חב"ד ותורתה.
האתר נכתב על ידי גולשים רשומים ואורחים אנונימיים. הוא פתוח לעריכה של כל גולש, אך תכניו כפופים לוועדת רבנים התואמת לעמדת הזרם המשיחסטי בחסידות. כך למשל בערך על רבי מנחם מנדל שניאורסון נכתב שהוא "נעלם מעינינו" ולא שנפטר, ואין אזכור לקברו.
מבנה האתר
האתר כולל תשעה פורטלים מרכזיים בנושאים הקשורים לחסידות חב"ד: פורטל "נשיאי חב"ד" העוסק בשבעת אדמורי חב"ד, תורתם, ניגונים שחיברו, ובני משפחתם. פורטל "ימי חב"ד" תאריכים בתולדות החסידות. פורטל "גאולה ומשיח" ערכים המבארים נושאים ומושגים בנושאי הגאולה והמשיח. פורטל "תורת החסידות" נושאים ומושגים בתורת חסידות חב"ד. פורטל "תורת הנגלה" ערכים בנושא תנ"ך, משנה תלמוד והלכה תוך דגש על הקשר לתורת חב"ד. פורטל "ניגוני חב"ד" היסטוריה, תווים וביאורים. פורטל "ספרות חב"ד" ספרי חסידות חב"ד, ספרי ביאורים, ספרי הלכה ההולכים לפי פסיקות ומנהגי חב"ד, ועוד. פורטל "בית רבי" משפחתם המורחבת של אדמו"רי חב"ד. פורטל "אישי חב"ד" אישים מפורסמים בחסידות חב"ד. פורטל "הפצת המעיינות" שליחות, בתי חב"ד והפצת חסידות.
באתר גם ערכים העוסקים באירועים היסטוריים הקשורים בחסידות, בביטויים מהלקסיקון החב"די וערכים המבהירים מושגים קבליים המופיעים גם בתורת החסידות.
חלק מהתבניות הטכניות מבוססות על תבניות דומות בוויקיפדיה העברית.
ILOVEYOU
וירוס האהבה (באנגלית: ILOVEYOU, לעיתים נקרא גם "מכתב אהבה", באנגלית: LOVE LETTER), הייתה תולעת מחשבים שתקפה עשרות מיליונים של מחשבי windows בתאריך 5 במאי 2000 (בפיליפינים) ואחריו. היא התפשטה כהודעה בדואר האלקטרוני עם הכותרת ILOVEYOU וקובץ מצורף בשם "LOVE-LETTER-FOR-YOU.txt.vbs". סיומת הקובץ השנייה (במקרה הזה 'VBS' - קובץ תסריט בשפת התכנות VBScript) הייתה מוחבאת כברירת מחדל במערכת ההפעלה חלונות באותה תקופה, מה שהטעה משתמשים לחשוב שזה קובץ טקסט רגיל. פתיחת הקובץ המצורף הפעילה את הסקריפט שהיה כתוב בויז'ואל בייסיק. התולעת גרמה לנזק על המכונה שהפעילה אותה, כשהיא דורסת קובצי תמונה, ושולחת עותק של עצמה ל-50 הכתובות הראשונות בספר הכתובות של חלונות, אשר בו משתמשת תוכנת אאוטלוק של מיקרוסופט.
הווירוס גרם לנזקים בשווי של מילארדי דולרים ועם הזמן המשיכו להתפתח גרסאות נוספות של הווירוס. בעקבות כך ה-FBI החליטה לפתוח בחקירה פלילית ביחד עם רשויות החוק הפיליפיניות שבעקבותיהן נעצר סטודנט פיליפיני למחשבים בן 27 מאוניברסיטת AMA בשם אונל דה-גוזמן. להגנתו טען דה-גוזמן כי הפיץ את הווירוס בטעות וסירב לומר האם היה זה שכתב אותו. ב-22 באוגוסט 2000 בוטלו ההליכים המשפטיים כנגדו.
בשנת 2001 הופיעה גרסה של התולעת שהפעילה וירוס צ'רנוביל.
ארבעה דברים הובילו להצלחה של ILOVEYOU:
נאסר בוריטה
ב-2019 נפגש בחשאי עם ראש ממשלת ישראל בנימין נתניהו ודן איתו בנרמול היחסים ובמאבק נגד איראן.
נחשב למי שדחף להסכם ישראל–מרוקו מהצד של מרוקו.
חיים אישיים
בוריטה נשוי ויש לו שני ילדים.
ססיליה ראוס
ססיליה אלנה ראוס (באנגלית: Cecilia Elena Rouse; נולדה ב-18 בדצמבר 1963) היא כלכלנית אמריקאית, המכהנת כיו"ר מועצת היועצים הכלכליים של ארצות הברית. טרם כניסתה לתפקיד זה הייתה הדקאנית של בית הספר ליחסים ציבוריים ובין-לאומיים באוניברסיטת פרינסטון. ראוס הועמדה לשירות פדרלי בידי הנשיא הנבחר ג'ו ביידן, ובראשית מרץ 2021 אישר הסנאט של ארצות הברית את מינויה.
ביוגרפיה
ראוס גדלה בדל מאר שבדרום קליפורניה, ובשנת 1981 סיימה את לימודיה התיכוניים בתיכון טורי פינס. לראוס שני אחים: פורסט, פיזיקאי, וקרולין — אנתרופולוגית ופרופסורית באוניברסיטת פרינסטון. אביה הוא גם הוא פיזיקאי שקיבל דוקטורט בפיזיקה מטעם המכון הטכנולוגי של קליפורניה בשנת 1956. אמה עבדה כפסיכולוגית בבית ספר ציבורי. בשנת 1986 השלימה ראוס באוניברסיטת הרווארד לימודי תואר ראשון בכלכלה, וב-1992 קיבלה תואר דוקטור בכלכלה מאותה האוניברסיטה. אחרי שסיימה את לימודי הדוקטורט הצטרפה אל אוניברסיטת פרינסטון.
בשלהי נובמבר 2020 דווח כי ראוס היא מועמדותו של ג'ו ביידן, הנשיא הנבחר של ארצות הברית, לראשות מועצת היועצים הכלכליים של ארצות הברית. כאשר נכנסה לתפקידה כיושבת ראש המועצה היא נעשתה האישה האפרו-אמריקאית הראשונה בתולדות המועצה.
ב-3 במרץ 2021 אישר הסנאט את מינויה לתפקיד, ברוב של 95 תומכים מול 4 מתנגדים.
שארל-דניס בורבאקי
שארל דניס סאוטר בורבאקי (בצרפתית: Charles Denis Sauter Bourbaki; 22 באפריל 1816 – 22 בספטמבר 1897) היה גנרל צרפתי.
ראשית חייו
בורבאקי נולד ב-22 באפריל 1816 בפו, והיה בנו של הקולונל היווני קונסטנטין דניס בורבקי, שנפטר במלחמת העצמאות היוונית בשנת 1827. הוא התחנך במכללה הלאומית הצבאית, ולאחר מכן בסנט סייר, ובשנת 1836 הצטרף לזואבות, והוסמך כלוטננט בהגיון הזר בשנת 1838 ולשליש של לואי פיליפ. בשנת 1842 הועלה לדרגת קפיטן בזואבים, ובשנת 1849 נשלח לאלג'יריה. בשנת 1850 הועלה לדרגת לוטננט קולונל, ובשנת 1851 הועלה לדרגת קולונל. בשנת 1854 הועלה לדרגת ז'נרל דה בריגדה, ובמלחמת קרים פיקד על חלק מהכוחות האלג'יריים; ואף התפרסם בקרבות אלמה אינקרמן וסבסטופול. בשנת 1857 הועלה לדרגת ז'נרל דה דיוויזיה, ובשנת 1859 מונה למפקד בליון. הצלחתו במלחמה באיטליה הייתה שנייה רק לזו של מקמהון, ובשנת 1862 הוא הוצע כמועמד לכס המלכות היווני הפנוי, אך דחה את הכבוד שהוענק לו.
מלחמת צרפת–פרוסיה
בשנת 1870 הפקיד אותו הקיסר נפוליאון השלישי על פיקוד המשמר הקיסרי, והוא מילא חלק חשוב בסבב הלחימה במץ. אולם התנהלותו בקרב גרבלוט הייתה מוטלת בספק, לאחר שהפרוסים היו מותשים מהלחימה והנפגעים הכבדים, הצרפתים היו מוכנים לפתוח התקפת נגד, אך מפני שבורבאקי סירב להטיל את המשמר הקיסרי הצרפתי לקרב מכיוון שהוא ראה בכך תבוסה, ובשל כך הסתיים הקרב בניצחון פרוסי.
רמת היצ'קוק
רמת היצ'קוק (באנגלית: Hitchcock Heights) היא רמה הררית המכוסה ברובה קרח, בצידו הדרומי של מפרץ מובילויל, בחוף המזרחי של חצי האי האנטארקטי, באזור חוף באומן של ארץ גרהאם שבאנטארקטיקה.
הרמה ממוקמת בין קרחון מאייטלנד וקרחון אפולו.
גילוי הרמה
הרמה צולמה מהאוויר על ידי סר הוברט וילקינס ב־20 בדצמבר 1928, ועל ידי לינקולן אלזוורת' בשנת 1935.
הרמה צולמה מהאוויר על ידי סקר שטחי חסות איי פוקלנד בשנת 1947; מיפוי נוסף בוצע על ידי סקר שטחי חסות איי פוקלנד, בשנת 1958.
מקור השם
שמה של הרמה ניתן לה בשנת 1952 על ידי הוועדה המייעצת לשמות אנטארקטיים; בתחילה ניתן השם "הר היצ'קוק" להר הגבוה ביותר ברמה.
רק לאחר המיפוי של שנת 1958, ניתן שם ההר לרמה כולה.
קו העוני במאה העשרים ואחת
קו העוני במאה העשרים ואחת הוא פזמון שכתב, הלחין וביצע מיקי גבריאלוב. השיר יצא לאור בשנת 2020.
רקע
השיר נכתב על ידי גבריאלוב על רקע זה שגדל במשפחה ענייה. השיר נכתב בשנת 2018 כשיר מחאה עוד לפני התפרצות נגיף הקורונה בישראל, אך גבריאלוב לא הוציא אותו באותה עת. עם תחילת המשבר הכלכלי בעקבות הקורונה, החליט גבריאלוב להוציאו. השיר זוהה עם המשבר הכלכלי בעקבות הצעדים שננקטו כנגד המגפה.
על כתיבת השיר סיפר גבריאלוב:"“השיר נכתב מהרגשה שלי שמעמד הפועלים הולך ונשחק, כשהמעמד התחתון הוא מי שנותן דלק למדינה. אנשים שעובדים ומשלמים מיסים, נמצאים בתחתית הסולם. כשהייתי בן עשר חוויתי יחד עם כולם את תקופת הצנע. אימי הייתה שולחת אותי למכולת עם תלושי מזון לקנות ביצים אורז, חלב, לחם שחור. הזיכרון חרוט בי ולא עוזב. לכן עוני מפריע לי מאד".
אמהות מקבילות
אמהות מקבילות (בספרדית: Madres paralelas) הוא סרט דרמה ספרדי משנת 2021 שנכתב וביים על ידי פדרו אלמודובר. בסרט מככבות פנלופה קרוז ומילנה סמיט ומופיעים בו איטנה סאנצ'ז-גיחון, ישראל אלחאלדה, חולייטה סראנו ורוסי דה פלמה. זהו סרט על ארבעה דורות של נשים, על גורל, על מקריות, על חיים ביקום מקביל ועל אלטרואיזם.
עלילת הסרט
לאחר תשעה חודשי היריון, בשעות שלפני הלידה, מתוודעת ג'ניס בבית החולים לאנה, מתבגרת בת 19 שבניגוד לה, ממש לא מעוניינת בהיריון. שתי הנשים יולדות באותו זמן. שני התינוקות שנולדו היו עם בעיות רפאויות שחייבו להאריך את השהות בבית החולים. ג'ניס ואנה נשארות בקשר לאחר השחרור מבית החולים, ומעדכנות זו את זו בהתקדמות התינוקות שלהן: ססיליה ואניטה.
ארתורו מגיע לאחר כמה חודשים לביקור פתע, עם מתנה לג׳ניס ולתינוקת ססיליה.
כמה ימים לאחר מכן ג'ניס פוגשת את ארתורו בבית המלון, והתנהגותו קרה ומרוחקת. הוא מתוודה שהתינוקת לא נראית כמוהו ומבקש בדיקת אבהות. ג'ניס נעלבת ומספרת שהוא היחיד שקיימה איתו יחסי מין, וחברתה הטובה מסכמת שאם כך, הילדה נראית כמו הסבא של ג'ניס (שכאמור נהרג במלחמת האזרחים) שהיה כהה ושונה בצבעו.
ג'ניס מתחילה לדאוג ולכן עושה בדיקת אימהות, שמגלה שהיא לא אמה הביולוגית של ססיליה. היא מחליטה לא לספר לאף אחד.
חודשים לאחר מכן, ג'ניס נתקלת במקרה באנה שעובדת בבית קפה ליד ביתה; אנה עזבה את ביתה של אמה כדי לדאוג לעצמה לאחר שאמה השחקנית עזבה את הבית לשחק בתיאטרון נודד. ג'ניס מזמינה את אנה לדירתה, שם אנה מגלה בדמעות שהתינוקת שלה אניטה סבלה ממוות בעריסה. ג'ניס מבקשת תמונה של אניטה, מה שמאשר את חשדותיה שהתינוקות שלה ושל אנה הוחלפו בבית החולים.
מאוחר יותר ג'ניס מציעה לאנה עבודה כעוזרת, משגיחה על הבית ועל התינוקת ססיליה. היא אוספת דגימות רוק מאנה וססיליה מבלי לומר לה שהן לבדיקת אימהות, שתוצאותיה מאשרות שססיליה היא בתה של אנה.
אנה מגלה לג'ניס שהריונה היה תוצאה של אונס קבוצתי על ידי חבריה לכיתה, ואביה לחץ עליה לשתוק כדי להימנע מתשומת לב עיתונאית שלילית. לאחר מגורים יחדיו, ג'ניס ואנה גם יוצרים מערכת יחסים מינית.
ארתורו מגיע עם חדשות שהקרן שלו אישרה את חפירת קבר האחים, וגם שאשתו החלימה מסרטן והם החליטו שהם נפרדים. הוא וג'ניס חוגגים בבילוי לילי בעיר, מה שגורם לאנה לקנא.
ברגע של אהדה לאנה, ג'ניס מתוודה על האמת בפני אנה, המגיבה בכעס ועוזבת בלילה עם ססיליה, לחרדתה של ג'ניס. למרות הכעס של אנה היא יוצרת קשר עם ג'ניס, ואומרת שג'ניס עדיין מוזמנת לראות את ססיליה ולהיות חלק מחייה.
ג'ניס מתגוררת בכפר בבית שסבתה הורישה לה, מקום חם ונעים ושם היא מספרת לאנה שמגיעה מאוחר יותר עם ססיליה, שהיא בחודש השלישי להריונה. כשנשאלת איך היא תקרא לתינוק, ג'ניס אומרת לאנה אם זו בת היא תקרא לה אנה ואם זה בן - אנטוניו (על שם סבא רבא שלה).
בסיום החפירה, אותרו כל השלדים של בני המשפחה של ג'ניס, והכפר מתאסף ליד הקבר כדי להתאבל על יקיריהם האבודים ולסגור מעגל של דורות.
הפקה
בפברואר 2021 הוכרז שפדרו אלמודובר מוכן לביים את סרטו החדש בשם Madres paralelas, עם צוות שחקנים בראשות פנלופה קרוז, ישראל אלחאלדה, חולייטה סראנו ורוסי דה פלמה. ב-12 במרץ 2021, דווח שפדרו אלמודובר התכוון לשלב את אניה טיילור-ג'וי בצוות השחקנים הראשי של הסרט.
הצילום העיקרי החל ב-12 במרץ 2021 במדריד, ספרד,  והסתיים ב-22 באפריל 2021. מקומות הצילום כללו את מדריד, טורלגונה וטורמוצ'ה דה ג'ראמה. הסרט, שהופק על ידי אל דסאו ו-Remotamente Films AIE בתמיכת RTVE ו- Netflix, קיבל מימון מה- ICAA.
הפצה
ב-4 בפברואר 2021 רכשה Pathé את זכויות ההפצה של הסרט בבריטניה. ב-23 באפריל 2021, Sony Pictures Classics רכשה את זכויות ההפצה של הסרט בצפון אמריקה, אוסטרליה וניו זילנד. הסרט הוצג בבכורה עולמית בפסטיבל הסרטים הבינלאומי ה-78 של ונציה ב-1 בספטמבר 2021. הופץ על ידי Sony Pictures Entertainment Iberia, יצא לאקרנים בספרד ב-8 באוקטובר 2021. הוא היה אמור לצאת לאקרנים בארצות הברית ב-24 בדצמבר 2021. הוא היה אמור לצאת לאקרנים בקולנוע בבריטניה ב-28 בינואר 2022, והיה הסרט הראשון שיצא במסגרת ההסכם החדש של Pathé עם אולפני האחים וורנר, לאחר שהסכם ההפצה שלהם עם דיסני פג ב-30 ביוני 2021.
כרזת הפרסום של הסרט לקולנוע, הכוללת פטמה, הוסרה מאינסטגרם בשל הכללים של האתר לגבי עירום. ההחלטה ספגה ביקורת מ תנועת "חופש הפטמה", מה שהוביל להתנצלות מאינסטגרם.
נטפליקס רכשה את זכויות ההפצה הבלעדיות לאזור אמריקה הלטינית, במטרה לצאת לאקרנים מוקדם ב-2022, אך לא נשללה הצגה בבתי הקולנוע. חלון קולנוע של 15 ימים לפני הסטרימינג היה הבחירה עבור ארגנטינה, עם יציאה בכמה בתי קולנוע שתוכננה ל-3 בפברואר 2022.
בליל הבכורה העולמית של הסרט הוא זכה לתשע דקות מחיאות כפיים מצד משתתפי פסטיבל ונציה בסלה גרנדה. הסרט היה מועמד להיות הנציג הספרדי לפרסי האוסקר ה-94 לצד Mediterraneo: The Law of the Sea and The Good Boss, אבל הסרט האחרון היה הבחירה הרשמית הסופית.
ביקורת
הסרט הופיע ברשימת עשרת הסרטים הטובים ביותר של מבקרים אמריקאים רבים של 2021.
השותף (סרט)
"השותף" (ברוסית: Напарник) הוא סרט קולנוע רוסי מסוגת הקומדיה, בבימויו של אלכסנדר אנדריושצ'נקו, שהוקרן לראשונה ב-14 בספטמבר 2017. הסרט קיבל ביקורות מעורבות, ששיבחו את משחקו של סרגיי גרמאש, אך ביקרו את העלילה הצפויה.
זהו הסרט הראשון בהיסטוריה של הקולנוע הרוסי, שבו יושמה טכנולוגיית לכידת תנועה, שבזכותה ניתן היה ליצור מודל מחשב של דמות, המורכבת משחקן חי (אלכסנדר פטרוב) עם קול והבעות פניו של סרגיי גרמש.
תקציר עלילת הסרט
הסיפור מתרחש בעיר ולדיווסטוק. מייג'ור חרומוב, שרק השתחרר מהכלא, אחרי שהתעצבן על קטיה הפרקליטה, יוצא למשימה מיוחדת לחסל את מנהיג הטריאדה הסינית, המכונה "הדרקון". לאורך הדרך הוא מבקר את מגדת העתידות, שאחרי שיחה קשה איתה, היא מאיימת להטיל על חרומוב קללה, אבל הוא לא מאמין בזה. אבל בסופו של דבר, הקללה מתגשמת: חרומוב חוטף כדור תועה ובמהלך האשפוז נשמתו מועברת לתוך גוף ילד, שאמו היא קטיה.
כדי להחזיר את חרומוב לגופו המקורי, חרומוב הילד מבין שהוא חייב להשלים את המשימה בשיתוף פעולה עם אביו של הילד, אולג, שוטר מקוף כושל במשטרת ולדיווסטוק. הדבר הראשון שהם עושים, הם לוקחים בשבי זונה שלה קשרים עם "הדרקון". לאחר שהם מקבלים ממנה את כתובת המחסה שלו הם עולים על ספינת הימורים בבעלותו ושם היה נדמה שהם תפסו אותו, אבל הכל מתהפך: "הדרקון" הוא כלל לא אישיות פלילית, אלא רק שחקן שהושכר לגלם את התפקיד.
השניים מחליטים להבין מי הוא באמת "הדרקון". הם משתמשים בטלפון של "הדרקון" ויוצאים לחפש אותו. בדרכם הם מוצאים עצמם בתאונה ולמחרת בבוקר הם מתעוררים בבניין נטוש. בסופו של דבר מופיעה ארוסתו לשעבר של חרומוב, ליודה, אשר חושפת את כל המזימה: "הדרקון" מעולם לא היה קיים אלא הומצא על ידי ליודה לצורך נקמה. מסתבר שלפני 20 שנה, מייג'ור זרק אותה ומאז היא שומרת לו טינה. מיד לאחר מכן היא יורה לעצמה ברגל ומאלצת את אולג לקחת את האקדח. כוחות משטרה פורצים למקום ומגלים את ליודה הפצועה, עם אולג החמוש. חרומוב ואולג נאלצים לברוח.
הפקה
צילומי הסרט נערכו במזרח הרחוק הרוסי בעיר ולדיווסטוק.
תחרות שחמט לזכר אלכין 2013
תחרות השחמט לזכר אלכין 2013 התקיימה בחלקה הראשון בפריז, שבצרפת ובחלקה השני בסנקט פטרבורג, שברוסיה, בין התאריכים 20 באפריל ו-1 במאי 2013. התחרות התנהלה בשיטת ליגה וכללה תשעה סיבובים.
אברהם שלום חיים
אברהם (אברהמל'ה) שלום חיים (5 באוגוסט 1943 – 30 בינואר 2019) היה פרופסור אמריטוס לזואולוגיה באוניברסיטת חיפה ובמכללת אורנים.
ביוגרפיה
אברהם חיים נולד בשדה התעופה וילהלמה (לימים נמל התעופה בן-גוריון), לדוד, איש קשר בחיל האוויר המלכותי ופאני (לבית דיין), ילידת העיר חלב שבסוריה. עם פרוץ מלחמת העצמאות עברה המשפחה להתגורר בתל אביב שם גדל והתחנך. את לימודיו התיכוניים סיים בשנת 1962 בגימנסיה גאולה. בשנת 1962 התגייס לצהל ושרת בגדוד 50 של הנח"ל כחובש קרבי. במלחמת ששת הימים סופח יחד עם חבריו לגדוד לפיקוד מרכז והשתתף בקרב על גבעת התחמושת.
חיים עשה את לימודיו הגבוהים מהתואר הראשון עד השלישי באוניברסיטה העברית בירושלים, בוגר תואר ראשון בזואולוגיה וגנטיקה ותואר שני בזואולוגיה. בשנת 1977 קיבל תואר דוקטור לפילוסופיה; נושא התזה: "פיזיולוגיה השוואתית של משק החום בשתי אוכלוסיות של הקוצן הזהוב" והיא נעשתה בהנחיית פרופסור אריה בורוט. עשה פוסט-דוקטורט באקופיזיולוגיה וכרונוביולוגיה, המכון לחקר יונקים באוניברסיטת פרטוריה שבדרום אפריקה אצל פרופ' ג'ון סקינר. הוא בעל תעודת הוראה מהאוניברסיטה העברית. בשנים 1967–1981 ניהל ביחד עם פרופסור יהודה ליאופולד ורנר סקר בסיני.
בשנת 1976 החל חיים ללמד ביולוגיה באוניברסיטת חיפה ובמכללת אורנים, לימד באוניברסיטה העברית, הטכניון, אוניברסיטת בן-גוריון בנגב, מכללת ליפשיץ וב-Everyman’s University. ב-1982 התמנה למרצה בכיר עם קביעות, ב-1992 התמנה לפרופסור חבר, ב-1996 התמנה לפרופסור מן המניין. ב-2014 פרש מאוניברסיטת חיפה כפרופסור אמריטוס. שהה כחוקר אורח במכוני מחקר באוניברסיטאות אואולו, פינלנד; פרטוריה, דרום אפריקה; אוסלו, נורווגיה; אנטוורפן, בלגיה; קולומביה הבריטית, קנדה; האקדמיה הפולנית למדעים; אברדין, סקוטלנד; האוניברסיטה החופשית של בריסל (ULB), בלגיה; קוואזולו-נטאל, דרום אפריקה ואוניברסיטת לינפילד, אורגון. הוא כתב 183 מאמרים בכתבי עת שפיטים והנחה קרוב למאה תלמידי מחקר לתארים מתקדמים.
עמד בראש החוג לביולוגיה אורנים-אוניברסיטת חיפה; בין תפקידיו באוניברסיטת חיפה: דקאן הפקולטה למדעים והוראתם; ראש החוג לניהול משאבי טבע וסביבה. ראש המרכז הישראלי למחקרים בינתחומיים בכרונוביולוגיה, מ"מ ראש בית הספר למדעי הים ע"ש ליאון צ'רני וראש הנהלת מרכז המחקר יצחק שמיר. בשנים 2008–2016 כיהן חיים כסגן נשיא החברה הבינלאומית למדעי הזואולוגיה. בשנת 2012 היה ממארגני הכנס ה-21 של החברה בחיפה. בשנים 1999–2002 כיהן כיו"ר העמותה לזואולוגיה בישראל. שימש כסגן נשיא האגודה הישראלית לתאורה וסגן יו"ר הוועדה האירופאית להעלאות המודעות לזיהום אור (LONNE).
אברהם שלום חיים היה נשוי מאז 1974 ועד למותו לנעמי לבית רייזנר, להם שלושה ילדים; התגורר משנת 1984 ביישוב תמרת שבעמק יזרעאל.
מחקר באקולוגיה
אברהם חיים חקר את תגובתם האקולוגית של מיני יונקים קטנים לשריפה שפרצה בכרמל ב-1989. הוא מצא שהיונקים הקטנים מתאוששים מהשריפה בשלבים, בתהליך של סוקצסיה (מעקובת), במקביל להתאוששות הצומח ומיני צמחוניים נוספים. בשלב הראשון פולשים לבית הגידול השרוף שלושה מינים אוכלי זרעים: גרביל סלעים (Gerbillus dasyurus), מריון מצוי (Meriones tristrami) ועכבר מקדוני (Mus macedonicus). אחרי כשלוש שנים שבים לבית הגידול השרוף שני מיני היערונים, יערון צהוב-צוואר (Apodemus flavicollis) ויערון גדול (Apodemus mystacinus) וחדפים קטנים (Crocidura suaveolens). המחקר בכרמל האיר את השפעות משטרי הניהול השונים ביער השרוף (כמו כריתה של העצים השרופים) על התאוששות המערכת האקולוגית לאחר השריפה בטווח זמן קצר. בטווח הזמן הארוך נמצא שהמגוון הביולוגי בקבוצות שונות, כולל יונקים קטנים, מגיע לשיאו כעבור כ-25 שנה מאז פרוץ השריפה ולאחר מכן יורד.
זיהום אור
את שני העשורים האחרונים בחייו הקדיש אברהם חיים לחקר ההשלכות הפיזיולוגיות והבריאותיות של אור בלילה הן על חיות מעבדה והן על בני אדם.
מחקריו הראו שהארה מלאכותית בלילה משפיעה על קשת רחבה של מדדים מטבוליים, הורמונליים ופיזיולוגיים; בכללם טמפרטורת גוף, תצרוכת מזון ואנרגיה, תצרוכת חמצן, סוכר בדם, חלבוני עקת חום, רבייה, יצור חלב בבקר והתנהגות דמוית דיכאון.
אברהם חיים הקים מרכז לחקר אור מלאכותי בלילה על מערכות ביולוגית שנקרא "המרכז הישראלי הבין תחומי לכרונוביולוגיה". חלק נכבד ממחקריו עסקו בחקר ההשפעות השליליות של חשיפה לאור כחול בלילה על הביולוגיה של יונקים כולל בני אדם. מחקרי מעבדה ומחקרים אפידמיולוגיים שניהל במרכז הצביעו על קשר ישיר בין הפרעות אור בלילה להפרעות שינה וסיכוני תחלואה שונים לרבות סיכון גבוה להתפתחות סרטן השד בנשים וסרטן הערמונית בגברים.
מחקרים שנערכו במעבדה שלו על מודל עכברי, אפיינו את סף הרגישות להתפתחות סרטן שד בסוגי תאורה שונים כך שתאורה כחולה (LED) מציגה את הרגישות הגבוהה, לעומת תאורת להט ופחם (אור צהוב), שהציגו את הרגישות הנמוכה ביותר. אברהם חיים עם חוקרים נוספים פרסם מאמרי סקירה בנושא הקשר בין אור כחול בלילה לבין הפרעות מטבוליות (בעיקר השמנת יתר) ותחלואה בסרטן השד כולל דיון נרחב במנגנון הפעולה המולקולרי והצעות לשינויים התנהגותיים באורח החיים בכדי להפחית את סיכון התחלואה.
בנוסף ליונקים, המרכז שהקים ערך מחקרים על השפעת אור מלאכותי בלילה על הביולוגיה של ציפורים בתנאי שבי. מחקרים אלה הראו שחשיפה לאור בלילה גורמת לירידה חדה במשקל, פוגעת ברבייה, גורמת לעקה ומקטינה באופן מובהק תצרוכת מזון ומים. מחקרים אלה, מציעים שחשיפה לאור בלילה מעלים את הסיכון לתחלואה במחלות זיהומיות בציפורים בתנאי שבי ושניתן לבטל השפעות שליליות אלה באמצעות מתן מלטונין במי השתייה בשעות הלילה.
קישורים חיצוניים
הרצאות מצולמות כתבות
בודק איות
בודק איות הוא יישום מחשב או חלק מיישום, המזהה בטקסט מילים החשודות בשגיאת כתיב. בודקי איות נפוצים בתוכנות כמו מעבד תמלילים, דפדפן, דואר אלקטרוני ומנוע חיפוש. לאחר זיהוי מילה חשודה עשוי היישום להציע הצעות לתיקון או לבצע תיקון אוטומטי.
אופן הפעולה
בודק איות בסיסי מבצע את התהליכים הבאים:
ברמה יותר מורכבת על בודק האיות להתחשב במורפולוגיה של השפה ולבדוק בין היתר תקינות של הטיות ומוספיות.
בנוסף לבדיקת האיות, התוכנה עשויה להציע תיקונים אפשריים למילה החשודה.
גישה אלטרנטיבית לבדיקת איות היא שימוש במידע סטטיסטי על השפה. לשם כך יש לנתח מאגר טקסט גדול ולזהות בו תבניות סטטיסטיות, לדוגמה הסתברויות של רצפי אותיות שונים מאורך מסוים (n-grams). היתרונות של גישה זו הן שיפור בסיבוכיות מקום ויכולת לתקן שגיאות במילים שאינן כלולות במילון. האתגר בגישה זו הוא בניית המאגר וביצוע הניתוחים. גישה זו מיושמת בספריית הקוד של פרויקט לוסין.
גישה שלישית לבדיקת איות עושה שימוש ברשימה מוגדרת של מילים שגויות. גישה זו דומה להפניות הקיימות במילונים ואנציקלופדיות מכתיב שגוי של מונח לכתיב התקין. גישה זו מיושמת בבוט ההחלפות של ויקיפדיה, לצורך ביצוע החלפה אוטומטית לא די בחשד שהמילה שגויה אלא יש להגדיר לה תיקון קבוע, ולכן יש להגדיר "רשימה שחורה" של שגיאות ותיקוניהן.
יש שעשו שימוש בניתוח אשכולות לבדיקת איות.
היסטוריה
לפני שנוצרו תוכנות לבדיקת איות, האיות היה נבדק על ידי הכותב, או על ידי מגיה מקצועי.
בשנת 1960 פורסם מאמר המציע תיקון שגיאות אוטומטי על בסיס זיהוי האותיות החשובות במילה שאינה במילון והחלפתה במילה מהמילון עם אותן אותיות חשובות.
בשנת 1961, כחלק ממחקרו על ניתוח כתב מחובר, הקליד מדען המחשב לס ארנסט עשרת אלפים מילים באנגלית בשבעה גלילי סרט מנוקב. בשנת 1967 המיר את גלילי הסרט המנוקב לסרט מגנטי. לאחר ההמרה שכר סטודנט שכתב תוך יומיים תוכנה בשפת Lisp המאתרת בקובץ טקסט מילים שאינן במילון. התוכנה לא הציעה הצעות לתיקון השגיאות ולכן לא הייתה פופולרית.
בשנת 1970 אחד הסטודנטים של לס יצר את תוכנת SPELL שהציעה תיקונים אפשריים למילים חשודות תוך כדי כתיבה. התוכנית זיהתה מילים שאינן במילון ושכאשר מחליפים בהן אותיות סמוכות, מוסיפים או מחסירים אות אחת, מתקבלת מילה מהמילון. המילה החלופית הוצגה למשתמש כאפשרות לתיקון האיות. התוכנה נכתבה בשפת סף עבור מחשב PDP-10. זמן קצר לאחר מכן הועלתה התוכנה לרשת ARPANET, ממנה התפתחה רשת האינטרנט. התוכנה הפכה לכלי עריכה סטנדרטי ברחבי העולם. התוכנה שימשה כבסיס עבור בודק האיות Ispell שנכלל במערכות יוניקס.
קבוצה של שישה בלשנים מאוניברסיטת ג'ורג'טאון פיתחה את בודק האיות הראשון למחשבי IBM.
בודקי איות למחשבים אישיים היו זמינים כבר בשנת 1980 למחשבי CP/M ו-TRS-80, ובעקבות השקת מחשבי IBM PC ב-1981 נוצרו חבילות תוכנה עם בודק איות גם עבורם. אחת החברות שמכרו בודקי איות הייתה רנדום האוס, עם תוכנה שהתבססה על המילון שלה.
באמצע שנות ה-80 דעך השוק של בודקי איות עצמאיים בעקבות הכללת בודקי איות בחבילות תוכנה של מעבדי תמלילים כגון WordStar ו-WordPerfect.
בעקבות מהפכת האינטרנט הרבה מההקלדה במחשבים עברה ממעבדי תמלילים לדפדפנים ותוכנות דואר אלקטרוני, וגם לאלה נוספו תכונות של בדיקת איות.
באינטרנט יש שימוש נרחב בחיפוש טקסטואלי ולכן מערכות החיפוש, ובראשן מנועי החיפוש, צריכים להתמודד עם שגיאות כתיב וטעויות הקלדה ולהציג תוצאות רלוונטיות למרות הטעות. מדען המחשב פיטר נרביג, מבכירי גוגל, הסביר על מנגנון תיקון השגיאות של מנוע החיפוש.
בעקבות מהפכת הטלפונים החכמים והמעבר למקלדות וירטואליות, הרבה תוכנות מקלדת מכילות בתוכן בודק איות המאפשר פונקציות כמו תיקון אוטומטי והשלמה אוטומטית.
ישנן חברות המפתחות שירותי בדיקת איות במתכונת של תוסף לדפדפן, למשל גרמרלי וג'ינג'ר סופטוור. לשפה העברית קיים תוסף בשם "עברי". בשנת 2020 הוציאה חברת מיקרוסופט בודק איות לדפדפן כרום, הכולל 20 שפות, ביניהן אנגלית ועברית.
שרית סגל
שרית סגל (נולדה ב-1954) היא פסיכולוגית קלינית ישראלית, חוקרת תרבויות ומדריכת טיולים. היא עוסקת בטיפול ובחקר חרדה, בחינוך לחשיבה, ובחקר גורמי הלחץ והרווחה ומאפייניהם בקרב סטודנטים בעולם.
ביוגרפיה
שרית סגל (קליש) נולדה לאסתר (לבית זילבר) ולישראל מכטינגר שנפל בשנת 1956 במבצע קדש. גדלה בגבעתיים וסיימה לימודים להוראת חינוך גופני במכללת וינגייט. לאחר שירותה הצבאי קיבלה מלגה מטעם ממשלת נורווגיה ללימודי תרבות ופולקלור בבית חינוך עממי גבוה (Folkehøgskole) בנורווגיה. היא סיימה לימודים לתואר ראשון ושני בפסיכולוגיה קלינית באוניברסיטת בר-אילן, ולימודי דוקטורט בפסיכולוגיה באוניברסיטת בודפשט שבהונגריה. נושא עבודת הדוקטור היה "השפעת אימוני כושר גופני אירובי וסמכות אפיסטמיות על מבנים פסיכולוגיים" בהנחיית מרתה פילפ (Fülöp Márta).
ד"ר שרית סגל היא מומחית בטיפול בהיפנוזה ובטיפול קוגניטיבי בחרדות. בשנת 2004 הקימה את המרכז לחקר הפסיכולוגיה ויישומיה במכללת לוינסקי לחינוך, ועמדה בראשו עד 2013. תחומי המחקר שלה הם חשיבה בהכשרת מורים, וסוגיות הקשורות בהשפעות רגשיות כמו לחץ, חרדה ורווחה על הלמידה. מחקריה בוצעו בשיתוף עם חוקרים בארץ ובעולם. יחד עם ריימו ראיילה מפינלנד עמדה בראש צוות מחקר בינלאומי של האיחוד האירופאי לבדיקת גורמי הלחץ והרווחה הנפשית ומאפייניהם בקרב סטודנטים במדינות שונות, והשפעתם על הלמידה.
שרית סגל קיבלה מלגה ללימודי זן ובודהיזם ושילובם בפסיכותרפיה ביפן, ולמדה אצל עדנה פואה את שיטת הטיפול בתסמונת פוסט טראומטית. אחרי מתקפות הדמים בנורווגיה ב-22 ביולי 2011 הוזמנה לנורווגיה כדי לטפל במעגל השני של הנפגעים.
היא נשואה ואם לשלושה ילדים.
פעילות מחקרית
שרית סגל עוסקת בטיפול פסיכולוגי ובחינוך, ומחקריה משלבים תחומים אלה. מטרת המחקרים היא לבחון את השפעתם של גורמים רגשיים על הלמידה, ולבחון דרכים לשיפור הלמידה ואיכות החיים של הלומד.
לחץ בהכשרה להוראה
במטרה לספק המלצות לשיפור איכות חייהם ולהעלאת ההישגים האקדמיים של סטודנטים, עמדה שרית סגל בראש צוותי מחקר עם חנה עזר, יצחק גילת, נביל סעדא וריימו ראיילה שערכו סדרת מחקרים בקרב סטודנטים להוראה במכללה יהודית ובמכללה ערבית בישראל, ואוניברסיטה בפינלנד, שנחשבת למעצמת חינוך בעולם. נבדקו תחושת הלחץ ודפוסי התמודדות עם הלחצים ומידת המוטיבציה שחשים הסטודנטים לקראת עתידם כמורים ומחנכים. זוהו ארבעה תחומי לחץ: לחצים אקדמיים, פחד קהל, לחצים חיצוניים ותחושת בדידות. מידרג תחומי הלחץ נמצא שונה בכל אחת מהתרבויות. למשל: סטודנטים ערבים מדווחים על רמות גבוהות יותר של פחד קהל ושל לחצים אקדמיים מאשר סטודנטים יהודים ופינים. זוהו גם אופני התמודדות שונים עם מצבי הלחץ: הסטודנטים מפינלנד נוטים להתעמת עם מקור הלחץ יותר מאשר עמיתיהם הישראלים, הן היהודים והן הערבים. הסטודנטים מישראל תופסים את עצמת הבדידות ועוצמת הלחצים האקדמיים ברמה גבוהה יותר מעמיתיהם מפינלנד. עוד נמצא שהסטודנט הישראלי תופס את הישגיו ואת מידת המסוגלות שלו ללמד כגבוהה יותר מזו של עמיתו בפינלנד. כהמשך למחקר זה קיבלו שרית סגל וריימו ראייאלה מפינלנד, מענק מחקר מהמחלקה לחינוך ותרבות של האיחוד האירופי כדי לבצע סדרת מחקרים שהשוותה בין מאפייני לחצים ואופני התמודדות של סטודנטים ממדינות שונות באירופה, וכן גורמי אושר וחוזקות שלהם. נמצאו הבדלים בולטים בין הסטודנטים במדינות השונות באשר לשביעות רצון כללית, מסוגלות אישית ומוטיבציה להוראה. הסטודנטים מפינלנד נמצאו כמובילים בשביעות הרצון בעוד עמיתיהם מפורטוגל נמצאו נמוכים ביותר במדד זה. הסטודנטים מישראל נמצאו גבוהים ביותר בתחושת המסוגלות העצמית שלהם להוראה, ואילו הסטודנטים מסקוטלנד היו בעלי המוטיבציה הגבוהה ביותר ללמד.
רווחה נפשית ואושר בקרב סטודנטים להוראה
מחקרים מתחומי פסיכולוגיה חיובית, אשר ערכה שרית סגל יחד עם יצחק גילת, גילה צימט וגלית כרמלי, בדקו את תחושת האושר של סטודנטים להוראה וחוזקותיהם. זאת כדי לספק המלצות לשיפור רווחתם הרגשית, האישית והמקצועית. נמצא שוני בולט בין הסטודנטים בתפיסתם את האושר, ועם זאת כשבעים אחוזים מן הסטודנטים בישראל מעריכים את האושר האישי שלהם כגבוה. רוב המרכיבים בהכשרה תורמים במידה בינונית- גבוהה לשלושת היבטים של רווחה שנבחנו במחקר: לאושר האישי, לרצון להיות מורה ולהצלחה כמורה. במחקר עם ריימו ראיילה, מריה פלורה, ופאולה כוהן, הושוו משתנים אלה עם אלה של סטודנטים באירופה, ונמצא שהסטודנטים הפינים הם בעלי הרווחה הנפשית הגבוהה ביותר באשר לסיפוק מחייהם. הסטודנטים מישראל נמצאו כמאושרים ביותר במדד האושר הסובייקטיבי ותחושת המסוגלות העצמית שלהם, בעוד המוטיבציה להוראה הייתה גבוהה ביותר אצל הסטודנטים מסקוטלנד. הסטודנטים מפורטוגל נמצאו נמוכים ביותר בכל מדדי הרווחה הרגשית. עוד נמצא שאין די בזיהוי החוזקות כדי ליצור מוטיבציה וסיפוק.
תפיסת אימהות כתלוית תרבות
אחת המשימות המרכזיות של אימהות היא לגרום לילדיהן להרגיש נאהבים, מקובלים ומוערכים, וזאת ללא תלות בהקשר התרבותי. אולם הדרכים הספציפיות של אימהות לעשות זאת, שונות בין תרבויות. במחקר נמצא שתפישת תפקידה של האם בישראל, נורווגיה ויפן שונה. בנורווגיה קיימת תפישה שוויונית יותר מאשר בישראל וביפן של תפקיד ההורות ושל האפשרות לקידום מקצועי אישי ולמימוש אישי מחוץ לבית. בישראל וביפן, בשונה מנורווגיה, תפקיד האישה בבית מרכזי חשוב, אף כי בישראל התפקיד אינו מרכזי בחיי האישה, ובחלק גדול מהאוכלוסייה אינו ייעודה ואינו נתפס כמרכזי בהגדרת זהותה.
ביפן, החל מילדותן עוברות הנשים מסלול המיועד להכשירן כאמהות ורעיות. נשים העובדות מחוץ לבית ורוכשות ידע נתפסו מסורתית באופן שלילי, ונשים שרצו לקבל הכשרה מקצועית נתפסו כמביישות את המשפחה. ההיסטוריה הארוכה של חינוך המבוסס על הכנת האישה לתפקיד הביתי של " אישה טובה ואם חכמה" מתחילה להשתנות ביפן, לכיוון גישה השואפת לקדם שוויון מגדרי אולם השינוי עדיין איננו משמעותי. מאחר שאישה נמדדת מבחינה חברתית ביכולתה להיות "אם חכמה" נמצא במחקר שאמהות ביפן מנסות לצפות את צורכיהם של ילדיהם, עוד לפני שהללו רומזים על אי נחת. אם טובה ביפן היא יוזמת, מנסה לחזות את הצרכים של התינוק שלה ולהתייחס אליהם לפני שהוא בוכה.
בישראל, אמא טובה היא תגובתית: היא מגיבה לצרכיו של הילד, מאכילה אותו או משנה משהו בסביבתו כשהוא בוכה. האם בישראל ממתינה לאותות מצוקה של התינוק ומתייחסת אליהם במהירות.
בנורווגיה, אמהות מעודדות את ילדיהן להיות עצמאים, ונמצא שהן מאפשרות גם לתינוק הזדמנויות רבות יותר מאשר בישראל וביפן לקבל החלטות ולהתגבר על קשיים.
אף כי המחקר עושה הכללות תרבותיות, ולכן יש להיזהר מפני מסקנות גורפות, נמצא שניתן להבחין בשונות בתגובות הטיפוליות של אימהות כלפי ילדיהן, כחלק משונות תרבותית ומציפיות שנגזרות מכך. כשהורים מתייחסים לילדים בדרך שנתפסת כנורמטיבית בהקשר תרבותי, הם מסייעים לילדים בהתאמתם לסביבה התרבותית בה הם חיים.
רכיבים רגשיים וקוגניטיביים בהקשר הארצי והגלובאלי
מחקר שהשווה את ייצוגי המושג 'אזרחות' בקרב סטודנטים מישראל, הונגריה, אנגליה, טורקיה וספרד בוצע עם אירית נשיא ומרתה פילפ. רק אצל הסטודנטים מישראל נמצא הקשר רגשי חזק בקשר למושג האוניברסלי 'אזרחות' ואשר קישר אותו מיידית למדינה באמצעות מושגים רגשיים, כגון: "שייכות"; "בית"; "אהבה"; "נאמנות".
בעקבות הטיפול בנפגעים מהמעגל השני במתקפות הדמים בנורווגיה ב-22 ביולי 2011 חקרה שרית סגל יחד עם אוני קריסטין המרסטאד מנורווגיה תגובות של בני נוער בנורווגיה לאירוע טרור מקומי בהשוואה לתגובות של בני נוער בישראל לאחר רצח רבין. למרות היותו של הרצח שונה במהותו, ולמרות המבנה החברתי השונה בשתי המדינות, ניתן היה לזהות קווים דומים. אולם, ההתנהלות, ובהכרח התוצאות, היו שונות לחלוטין. בנורווגיה הייתה חוויה של התחזקות הדמוקרטיה, ואילו בישראל החוויה היא של פילוג. המחקר הראה את מקומם של המנהיגים, המחנכים והתקשורת כמזינים תהליכי איחוד ופילוג בקרב דור העתיד.
במחקר שבחן את התפיסות של סטודנטים להוראה לגבי סכסוכים ויישובם, צדק ושלום, יחד עם אירית נשיא ודוד סנש, בדקה שרית סגל האם קיים קשר בין תפיסות של סכסוכים ויישובם ברמת המיקרוקוסמוס, קרי בכיתה, לאלה שברמת המקרוקוסמוס, קרי בעולם בכלל או באזורנו בפרט. נמצא שמבחינת הרשת השפתית, שלושת הממדים המייצגים חשיבה, רגש ופעולה אינם בלתי תלויים: יש לסטודנטים להוראה תחושה של יתר פוטנטיות (מסוגלות) ב"חצר שלהם" כלומר בשדה הפעולה החינוכי בכיתה, בהשוואה למקומם בכלל בעולם, וכי החינוך לשלום, יישוב סכסוכים וצדק מוטמעים אצל פרחי ההוראה ברמות הסמנטיות העמוקות ביותר, גם אם אינן באות לידי ביטוי בנסיבות החיים היומיומיות אם בכיתה ואם מחוצה לה.
ארמון טה
ארמון טה (באיטלקית: Palazzo Te) הוא ארמון בפרברי מנטובה, איטליה. המבנה וסביבתו שתוכננו על ידי האדריכל והצייר ג'וליו רומאנו שהיה תלמידו של רפאל, נחשבים ליצירת מופת ודוגמה מובהקת לסגנון האדריכלות המנייריסטית.
היסטוריה
הארמון נבנה בשנים 1524–1534 עבור פדריקו השני, המרקיז של מנטובה כארמון לשימושי פנאי. האתר שנבחר שימש את האורוות של המשפחה באיזולה דל טה, על שפת הביצות שמחוץ לחומות העיר. מקור השם "טה" נובע ככל הנראה משמה של החורשה (tejeto) שהתקיימה באזור הביצות שהקיפו את העיר.
מבנה המעטפת של הארמון הוקם בתוך שמונה עשר חודשים, והוא בצורה של בית מרובע המכיל חצר קלויסטר מסורתית. גן מעוצב השלים את הבית, שהוקף בבנייני חוץ הנפתחים לחצר התחומה במבנה בצורת חצי מעגל של אכסדרת עמודים.
תקופת תהילתו של הארמון נמשכה כ-100 שנה עד שביולי 1630, במהלך מלחמת הירושה המנטובנית (1628–1631), הוטל מצור במשך שלושה ימים על העיר מנטובה והארמון על ידי צבא של 36,000 מחיילי האימפריה הרומית הקדושה. האוכלוסייה המקומית הוכתה קשות במחלת דבר הבלוטות שהפולשים הביאו איתם, והארמון נבזז על כל תכולתו.
כיום ממוקם בחלק מן הארמון מוזיאון המציג אוסף של אמנות מסופוטמית, והוא משמש כאתר לתערוכות ואירועי תרבות מזדמנים.
המבנה
בדומה לווילה פארנזינה ברומא, גם האדריכלות של ארמון טה משלבת סגנון של וילה עם ארמון. בארבע החזיתות החיצוניות בנויים פילסטרים הנשענים על קירות אבן מאסיבית ובלתי מסותתת בסגנון רוסטיקו. סידור החלונות והדלתות מעיד על קביעתה של הפיאנו נובילה בקומת הקרקע, עם גישה לקומה הנוספת הבנויה מעליה.
החזית המזרחית נבדלת משלוש החזיתות האחרות ומאופיינת במוטיבים של אדריכלות פלדיאנית על הפילסטר שלה, ועל לוג'יה פתוחה במרכזה ולא בדומה לשער המקושת הפונה לחצר הפנימית. החזיתות אינן סימטריות כפי שהן נראות, והמרחקים שבין העמודים אינם קבועים. מרכז החזיתות הצפונית והדרומית מנוקב בקשתות דו-קומתיות ללא פורטיקו או פדימנט (עיטור משולש של מבנה הכניסה), אלא פשוט דרך מקורה המובילה לחצר הפנימית.
על החצר הפנימית משקיפים מעט חלונות. הקירות ושדרת העמודים מעוטרים מכל צדדיהם בגומחות עמוקות וחלונות עיוורים, ואילו המשטחים משובצים בעבודת טיח שבור ופגום המעניק להם עומק וחיות.
אחד החלקים המרשימים ביותר בארמון מכונה Casino della Grotta. זהו מתחם חדרים קטן, המסודר סביב מערה ומרפסת מקורה, המחוברים למתחם רחצה הכולל מספר מפלים קטנים הגולשים על קירות משובצי חלוקי נחל וקונכיות. המתחם נבנה ועוטר במטרה להעניק לשוהים בו חוויה של השתלבות במרחב טבעי של שלווה ורוגע. ציורי הקיר הם המאפיין המרשים ביותר של ארמון טה. נושאי הציורים כוללים אלים אולימפיים במהלך משתה, סוסים, והמדהים מכולם-ציור תקרה בפינה הדרומית של הארמון הגולש ומתפוגג לאורך הקירות, שהעבודה עליו נמשכה כשנתיים, ומתאר את החורבן וההרס של הגיגאנטים והגרוטסקות המכונה "נפילת הגיגאנטים". הציור מתאר סצנה מתוך הקרב בין האלים האולימפיים בהנהגת יופיטר לבין הגיגאנטים כפי שהיא מתוארת במטמורפוזות של אובידיוס.
בחדרים מפוארים אלה, שהיו מרוהטים בעבר, התארחו רבות מן הדמויות החשובות ביותר של תקופתן, ובהן קרל החמישי, קיסר האימפריה הרומית הקדושה, שבביקורו בארמון בשנת 1530 העלה את מארחו פדריקו השני גונזגה מתואר מרקיז לתואר דוכס מנטובה.
קבוצת אקרו
קבוצת אקרו בע"מ היא חברה ציבורית ישראלית הפועלת, באמצעות חברות בנות, בתחום הנדל"ן היזמי והנדל"ן המניב. החברה מוכרת במותג אקרו נדל"ן. מייסד, בעל השליטה ויו"ר החברה הוא צחי ארבוב.
היסטוריה
החברה נוסדה ביולי 1994 על ידי יצחק (צחי) ארבוב, ונקראה ארבוב השקעות בע"מ. בדצמבר 2021 שינתה החברה את שמה לשם הנוכחי, קבוצת אקרו בע"מ.
בשנת 2006 החלה החברה בפעילות בקבוצות רכישה, אך פעילותה בתחום זה מצטמצמת. בשנת 2014 הקימה החברה את שני המגדלים הדרומיים במגדלי תל אביב. בשנת 2016 החלה החברה בפעילות בתחום הנדל"ן המניב.
מיזמים בולטים של החברה בשנים 2020–2021: מגדלי דה וינצ'י, למגורים, מסחר ומשרדים בתל אביב (בשותפות עם ישראל קנדה), קומפלקס גולף בנאות אפקה, מיזם פינוי בינוי בשכונת נווה שרת, קמפוס מיקרוסופט בהרצליה (בשותפות עם קבוצת תדהר, ישראל קנדה וקבוצת אלייד) ופארק עסקים בצומת סביון.
מיזמים בולטים בשנת 2022: מגדל מזא"ה בתל אביב, ONE TOWER במתחם הבורסה ברמת גן (בשותפות עם רוגובין).
בעל השליטה בחברה הוא מייסדה, יצחק ארבוב. בעלי מניות עיקריים נוספים הם רעיה שטראוס (מ-2011) והפניקס חברה לביטוח (מ-2018).
בפברואר 2022 נרשמו ניירות הערך של החברה למסחר בבורסה לניירות ערך בתל אביב, והיא גייסה כ-500 מיליון ש"ח לפי שווי (לאחר הכסף) של כארבעה מיליארד ש"ח.
חברות בנות
חברות עיקריות של החברה: לחברות אלה יש חברות בנות ושותפויות רבות משלהן.
צבי אהרוני
צבי אהרוני (6 בפברואר 1921 – 25 במאי 2012) היה ראש אגף החקירות בשב"כ, ראש יחידת קיסריה במוסד ונטל חלק בלכידת אדולף אייכמן.
ביוגרפיה
נולד בשם הרמן ארונהיים בפרנקפורט על האודר שבצפון-מזרח גרמניה להיינריך, עורך דין מצליח ומראשי הקהילה היהודית בעיר, ולאויגניה לבית סימון, אחיו הוא יוחנן אהרוני. עם עליית הנאצים לשלטון עברה המשפחה לברלין. ב-1936 נפטר האב וב-1938, לאחר שסיים את לימודיו התיכוניים, עלה אהרוני לארץ יחד עם אימו ואחיו. עם הגיעו לארץ הצטרף לקיבוץ אלונים שם הכיר את אשתו גאולה. באלונים שימש כבנאי, מקצוע אותו למד בגרמניה ולאחר זמן מה הצטרף למשטרת היישובים העבריים כנוטר בעמק יזרעאל.